પોતાના દૈનિક રૂટિન વિશે જણાવતા કેન્ડીએ કહ્યું કે, તેના પતિ સવારે 5 વાગ્યે કામ પર જાય છે. પતિ કામ પર જાય એ પછી તેને તૈયાર થવા પૂરતો સમય મળી રહે છે. તેણે કહ્યું કે, લોકો તેને પૂછે છે કે તે પોતાને કઈ રીતે મેન્ટેઈન રાખે છે? તેણે જણાવ્યું કે, તે આકર્ષક ડ્રેસ પહેરે છે, થોડો મેકઅપ કરે છે અને આનંદમાં રહે છે – એ જ તેની સુંદરતા અને યુવાનીનું રહસ્ય છે. છેલ્લા 4 વર્ષથી તે બોટોક્સના ઈન્જેક્શન લે છે. આ ઈન્જેક્શન તે દર છથી 8 મહિને લે છે. તેનું કહેવું છે કે, ભગવાને જે આપ્યું છે તે સાચવવા તે બધું જ કરે છે, જે કરવું જોઈએ. તેણે કહ્યું કે, તે નેચરલ દેખાવા માગે છે એટલે બોટોક્સ લે છે એવું નથી. તેનું કહેવું છે કે, સમય સાથે લડવા આપણી પાસે વધારે હથિયારો નથી, એટલે આપણી પાસે જે છે તેનો ઉપયોગ કેમ ન કરીએ?